গতিময় উইলিয়ান: মেক্সিকোর বিরুদ্ধে অসাধারণ ম্যাচ উপহার দিলেন উইলিয়ান। দুই দলের মধ্যে পার্থক্য গড়ে দেওয়ার ক্ষেত্রে উইলিয়ান একটা বড় ভূমিকা নিলেন। উইলিয়ানের গতিময় ফুটবল নেইমারের কাজটা অনেক সহজ করে দিয়েছিল মেক্সিকোর বিরুদ্ধে। ম্যাচের ৫১ মিনিটে উইলিয়ান ও নেইমারের ওয়ান টু ওয়ানেই প্রথম গোলের দেখা পায় সেলেসাওরা। উইলিয়ানের পারফরমেন্স নিয়ে চমৎকার বিশ্লেষণ করেছেন ব্রাজিলের সহকারী কোচ সিলভিনো বলেন, ‘উইলিয়ানের খেলা চিরকাল দর্শনীয়। তবে দলে আমরা বলতাম নিজের খেলার টেকনিক্যাল দিকটায় ওকে নজর দিতে হবে। দ্বিতীয়ার্ধে ওর খেলায় সেই চমকটাই ছিল যা দেখে আমরা সবাই অবাক হয়ে গিয়েছি।’